37 



malah kieu pokna ka koering: „titip salaki, njelehkeun tjaroge, dek sedja koema- 

 woela", kitoe deui doeloerna noe kasep Kalang Soetra, nja sedja koemawoela bae"". 

 Saoerna Rangga Wajang: „lamoenna kitoe, soemangga, ajeuna oerang ka pada- 

 leman bae". 



Boeroedoel noe ti paseban, 



inditna ti pangtjalikan, 



loegajna ti waton randjang, 



ngaleut ngeungkeuj ngabandaleut, 



ngembat-ngembat ngabantajan, 



Kalang Soetra Langen Sari, 



bat deuï Den Rangga Wajang, 



anoe geulis Soemoer Bandoeng, 



sinareng Nimbang Waringin, 



bari taroenggang gamparan, 



soempingna ka boemi rintjik, 



sinareng ka boemi toelis, 



boemi ampeuj katanggeujan, 



aja teh tjiri wantjina, 



abig-abig lojang sari, 



ngdemeng ditambir inten, 



wangkilas emas sabeulah, 



damar koeroeng dina djoeroe, 



damar tjaang oenggal tihang, 



ngabaris korsina gading, 



ngadjadjar korsina gojang, 



paragpag medja salaka, 



loeloehoer salawe tempoer, 



reregan salawe teëp, 



kasangna sawidak djadjar, 



kelirna salawe lapis, 



kasoer woeloeng toedjoeh soengsoen, 



nja bantal sawidak lima, 



beunang njarib koe kastori, 



didasaran koe kananga, 



seungitna angin-anginan, 



teroes kana dangdaoenan, 



njiret kana tatangkalan, 



lakotoj sangkeloh mando, 



ret toengkoel barina imoet, 



barabat menak noe njembah, 



emboet ngoendjoekeun pihatoer. 

 Sanggeus saroemping di pajoeneun kangdjeng ratoe, enggal Raden Kalang Soe- 

 tra geuat oendjoekan, pokna: „goesti, sampoera soen, neda eureun nama deung- 

 deung, kadjeun sono pepes kesang balik deui". 



